Ĵeleznij Perebor

Ĵeleznij Perebor (), antaŭe nomita Petropavlovskij Posjolok (, do vilaĝo Petropavlovskij) ,estas vilaĝo en Tjumena distrikto (Tjumena provinco, Rusio), parto de Vinzila kampara municipo ().

 Geografio 
Ĵeleznij Perebor situas en la sud-okcidenta parto de Tjumena provinco kaj la respektiva parto de Okcident-Siberia Malaltebenaĵo, ĉe rivero Piŝmo, proksimume 25 km for de la sud-orienta rando de Tjumeno, je supermara alteco 56 metroj. Norde ĝin borderas la rivero Piŝmo, okcidente al ĝi venas la ŝoseo 71N-1720 kies fina punkto ĝi estas, sude kaj oriente ĝin ĉirkaŭas vastaj arbaroj.

 Loĝantaro 

En 2002 plejparto de la loĝantoj estis rusoj (90%).

 Nomo 

La plej populara versio asertas ke perebor () signifas ĉi-foje vadejo aŭ riverbenko (), ja en tiu ĉi loko efektive troviĝas riverbenko de la rivero Piŝmo, sur kies fundo videblas ŝtonoj enhavantaj feran ercon. Laŭdire en la 1930-aj en tiu ĉi areo laboris geologoj, kiuj konfirmis ĉeeston de la fera erco.

 Historio 
eta|maldekstre|Monumento ĉe amastombo de ruĝarmeanoj, 2023.

La setlejo estis fondita fine de la 19-a jarcento (laŭ alia versio ĉirkaŭ 1915) fare de poloj-transmigrintoj.

Dum la Rusia Enlanda milito en 1918 tie okazis batalo kontraŭ ofensivo de la Blanka Armeo kaj la Ĉeĥoslovakia Legio, en kiu pereis 270 ruĝarmeanoj. Ili estis sepultitaj en amastombejo 2 km for. Sur la bordo de Piŝmo estis instalita obelisko kun surskribo: "Al la batalantoj por la sovetia potenco, pereintaj apud Ĵeleznij Perebor en 1918" (). Apud la obelisko mem mankas la tombo.

Ĝis la mezo de la 1950-aj jaroj tie funkciis kolĥozo "Memoro de Lenin" (), poste aliĝinta al la sovĥozo "Tjumenskij".

En 1982 la Tjumena Motora Fabriko establis en la vilaĝo sian agrokulturejon, apud kiu aperis sukurejo, brikaj domoj por kunlaborantoj ktp.

 Vidu ankaŭ 
 Mullaŝi
 Piŝminka

 Referencoj 

Kategorio:Vilaĝoj de Tjumena distrikto